text: Hver 7. Elev afslutter folkeskolen uden at bestå dansk eller matematik. mange keder sig i en stillesiddende skole, hvor det meste foregår bag skærmen på Clio eller Gyldendal dk. Det er ikke godt nok.
  Missionen med folkeskolen er, at alle børn lykkes. Det kræver langt mere motiverende undervisning, hvor vi kombinerer det boglige med det praktiske. Hvor vi investerer i rammerne - så matematiklokalet kan blive levende. Hvor eksamenerne ikke kun skal handle om teorien, men også have et praktisk element. Hvor vi inviterer omverdenen ind og selv træder ud i lokalsamfundet. I år er den vigtigste opgave at skabe en bedre skole. Ikke kun for ADHD-drengene, der larmer på bagerste række - men for alle elever. For en mere praktisk skole er en bedre skole.
  